ททท.ร่วมกับ Alipay ดึงนักท่องเที่ยวจีนคุณภาพเข้ามาท่องเที่ยวในประเทศไทย พร้อมอำนวยความสะดวกนักท่องเที่ยวจีนผ่านระบบออนไลน์
ททท.ร่วมกับ Alipay ดึงนักท่องเที่ยวจีนคุณภาพเข้ามาท่องเที่ยวในประเทศไทย พร้อมอำนวยความสะดวกนักท่องเที่ยวจีนผ่านระบบออนไลน์นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ในวันนี้ ททท. ได้ลงนามความร่วมมือในรูปแบบหนังสือแสดงเจตจำนง ระหว่าง ททท. และบริษัท Alipay (Hangzhou) Information Technology จำกัด ซึ่งเป็นบริษัทฯด้านธุรกิจการเงินรายใหญ่ระดับโลก มีสมาชิกผู้ใช้ในเครือมากกว่า 900 ล้านคน โดยทั้ง 2 ฝ่ายเห็นพ้องให้มีการสร้างความร่วมมือเชิงกลยุทธ์ในระยะยาว ซึ่งจะนำไปสู่แนวทางในการอำนวยความสะดวกให้กับนักท่องเที่ยวที่เดินทางมาประเทศไทย ให้ได้รับการบริการที่ดียิ่งขึ้น ซึ่งจะส่งเสริมและกระตุ้นให้เกิดการเดินทางของนักท่องเที่ยวคุณภาพจากสาธารณรัฐประชาชนจีนให้เดินทางมาประเทศไทยเพิ่มมากขึ้น รวมทั้งเป็นการสร้างพันธมิตรที่เข้มแข็งในการส่งเสริมการท่องเที่ยวในประเทศไทยในสาธารณรัฐประชาชนจีนได้อีกทางหนึ่ง//////////เสียง//////////ทั้งนี้ในปี 2561 ที่ผ่านมา มีนักท่องเที่ยวจีนมาเยือนประเทศไทยประมาณ 10 ล้านคน คิดเป็นรายได้กว่า 5.86 แสนล้านบาท และคาดว่าจากความร่วมมือดังกล่าวจะสามารถสร้างรายได้จากการเดินทางรวมถึงจำนวนตัวเลขของนักท่องเที่ยวจีนในปี 2562 เพิ่มขึ้นอีกร้อยละ 10 จากปีที่ผ่านมาได้อย่างแน่นอน